Маркиньос шен карьера йолийна бразилин клубашкахь. «Ульбрица» цхьаьна цуо баьккхина Континенташна юкъара кад, ткъа «Васко да Гамица», «Карлус-Барбозица» хилла мини-футболех ловзаран Бразилин чемпион. 2001 шарахь бразилхо дехьавелира испанин «Интер Мовистар» (тайп-тайпана шерашкахь цунах олура «Бумеранг Интервью» а, «Интервью Фадеса» а) юкъа, цуьнца тӀаьхьа пхоьазза яьккхира испанин чемпионат, доьазза баьккхира къоман кад а, пхоьазза суперкад а, ткъа дуьненаюкъарчу аренехь кхузза баьккхира Мини-футболех ловзаран УЕФА кад, доьазза Континенташна юкъара кад. 2011 шарахь Испанехь итт шо даьккхинчул тӀаьхьа бразилхо дехьаволу японин клубе «Нагоя Оушенс».